ગુજરાત સમગ્ર દેશમાં કાયદો અને વ્યવસ્થાની જાળવણીની પરિસ્થિતિમાં પ્રથમ સ્થાને રહ્યું છે. નવી દિલ્હીમાં યોજાયેલ એક સમારોહમાં આ શ્રેષ્ઠતા માટે કેન્દ્રીય મંત્રીએ ગુજરાતના ગૃહ વિભાગના સચિવને રાજ્યની ઉત્તમ કાયદો-વ્યવસ્થાની પરિસ્થિતિ માટે ટ્રોફી-એવોર્ડ એનાયત કર્યા હતાં. દેશના રાજ્યોમાં કાયદો વ્યવસ્થાના મૂલ્યાંકન માટે અલગ અલગ માપદંડોથી મૂલવીને દરેક બાબતોમાં રાજ્યોને સારી કામગીરી પ્રમાણે ક્રમ અપાય છે. ૨૦૧૬-૧૭ના વર્ષમાં થયેલા આ પ્રકારના મૂલ્યાંકનમાં કાયદો વ્યવસ્થાની પરિસ્થિતિમાં ગુજરાત તમામ રાજ્યો કરતા શ્રેષ્ઠ નિવડ્યું છે.